નવી દિલ્હીઃ પ્રાઈવેટ સેક્ટરની મોટી કંપની જેટ એરવેઝની આર્થિક સ્થિતિ સતત નબળી પડી રહી હોવાના સમાચાર સામે આવી રહ્યાં છે. કંપનીએ પોતાના કર્મચારીઓને જણાવ્યું છે કે જો કંપની દ્વારા ખર્ચા ઓછા કરવામાં નહીં આવે તો 60 દિવસ બાદ કંપની ચલાવવી મુશ્કેલ બની જશે. ઉલ્લેખનીય છે કે બે દિવસ પહેલાં એવા સમાચાર પણ સામે આવ્યાં હતાં કે કંપનીના મેનેજમેન્ટે પોતાના કર્મચારીઓનો પગાર ઘટાડવાનો નિર્ણય કર્યો છે.